Drepturi reale. Curs universitar - Ucu-Mihai Faur
Lucrarea intitulata - Drepturi reale - este realizata in scopul de a prezenta studentilor, problematica complexa a patrimoniului, a posesiei, a dreptului de proprietate dar si a dezmembramintelor acestui drept. Fara a avea pretentii academice, de inalte standarde, prezenta lucrare se adreseaza in special celor care fac primii pasi in lumea atat de frumoasa si de complexa a Dreptului. Mult timp nu am inteles de ce exista proverbul Muntele se urca incet. Raspunsul l-am primit peste multi ani, dupa ce am ajuns la o varsta matura, pentru ca trebuie sa ai timp sa te bucuri de peisaj. Aceasta este si logica prezentei lucrari. Am incercat sa elimin logica stufoasa a cercetatorului de profesie si sa ma adresez in primul rand studentului, caruia trebuie sa ii cultivam curiozitatea, mai ales pentru o anumita problematica. Ca si cadru universitar, dar si ca practician cu o vasta experienta, am ajuns la concluzia ca este bine sa cultivam dragostea celor care doresc sa studieze aceasta frumoasa materie si sa evitam sa ii speriem. In aceste conditii am elaborat aceasta lucrare in scopuri exclusive didactice. Lucrarea este structurata pe noua capitole, fiecare din aceste capitole avand la final un test de verificare. Am incercat sa realizez un ghid cu un scop foarte practic, promovarea examenelor de admitere in profesiile juridice. - Av. dr. Ucu-Mihai Faur